

A jövő kezdete

2020-ra a közel keleten dúló háborúk továbbterjedtek dél Európára, és ezt a káoszt kihasználva az afrikai országok rabló hadjáratokat indítottak, s ezt megtorlandó, az ENSz megtámadta ezeket az államokat.

Magyarország: a hatalmas káosz közepette, a népi mozgalmak leváltották a háborút támogató zsarnok kormányt, ezzel megalapítva a Magyar Utópisztikus Államot, mely olyan mértékű gyors fejlődésnek indult hogy 8 év múlva elkészítették első űrállomásukat, a Turult, kitelepülés céljából, majd 3 évvel később összekötötték egy űrliftet. A hold sötét oldalán létrehoztak egy titkos űrállomást, ami a naprendszer benépesítésére szolgáló kiinduló pontnak szántak, a földön illegálisnak számító genetikai kísérletekbe fogtak, létrehozva óriás szürke marhákat és növényeket, hogy elláthassák az űrbe települő népet. 2035-ben mindebbe becsődült s anyagilag teljesen kimerült a Magyar Utópisztikus Föderáció, ennek következtében az űrállomásokra települt az ország lakosságának fele, s rohamosan elkezdték építeni az újnál újabb űrállomásokat megtelepedtek a Marson és megkezdték a meteorit és űr szemét bányászatát. Ezekben az időkben rengeteg ember települt ki a magyar űrbevándorlókkal a szláv országokból, akik klánokat alakítva terjeszkedtek.

Mivel az emberi test nehezen bírja az űrbeli körülményeket megalkották a csillagmentét mely egy testhez álló állandó viselet s véd a kozmikus sugárzástól, aminek energiahatása miatt folyton szivárványszínben irizál.

Mikor a földön dúló hatalmas háborúknak köszönhetően a nagyhatalmak ráerőltették az egységet a bolygó népeire, és a civil szervezetek befolyásának köszönhetően, a Föld Népének Uniója (UPE) nekilátott az általános jólétet teremteni mindenkinek a bolygón, s 2050-re megkezdődött a nagyszámú kivándorlás az űrbe melyet a Mars lakhatóvá tételével kezdtek, amit a légkör begyújtásával értek el. A föld unió vezetői mikor megtudták a hold bázison folyó etikátlan kísérleteket lefoglalták a hold állomást, mely az elsődleges kiindulópont lett a terjeszkedés számára

Az új marsi körülményekben csak néhány igénytelen növény tudott túlélni, és emberi életre még mindig alkalmatlan volt.

Mivel nem akartak lemondani a mars ásványkincseiről,megalkották a genetikailag módosított embert, mely kibírja a marsi körülményeket, bőre a legtöbb sugárzásnak ellenáll és kevés ideig az űr vákuumát is bírja. Ám hogy ne okozzon problémát szellemi képességeiket csökkentették, mindenki úgy tudja hogy önálló célokat nem képesek kigondolni mindig parancsra szorulnak. A gyártmánynép Készítésének titka és jogai a Szilágyi vállalat tulajdonában vannak, akik a genetikai fejlesztések vezető vállalata.

Hogy sokkal messzebb tudjanak jutni az űrsiklók, megépítették az első sugárkapukat melyekkel megvalósíthatóvá vált a fénysebességgel való utazás így a távoli bolygók is elérhetővé váltak. A sugárkapuk technológiája már régóta ki volt dolgozva, ám akkor vált megvalósíthatóvá mikor felfedeztek az űrben kialakult nagy mennyiségű természetes és stabil szupravezetőt, mely végtelenül tudja áramoltatni az energiát, melyet a kozmikus sugárzás vált ki benne. Ezeket a természetes szupravezetőket nevezik akkurátiumnak.

Mikor eljutottak a Jupiterhez mely körül akkurácium öv kering, meglepve tapasztalták hogy magyar kolóniák vetették meg itt a lábukat a Jupiter holdjain.

Jelen:

2135-öt írunk az emberiség benépesítette a Solar (naprendszer) nagy részét. A hold sötét oldalán a társadalmi elit számára fenntartott luxusüdülők és szuperszállodák vannak. A föld körül keringenek a háromszögletű sugárkapuk hogy az emberiség új otthonai felé küldjék a hatalmas űrsiklókat. Mars egy munkától forrongó iparbolygó mely fogaskerékként a hajtja a naprendszerben való terjeszkedés gépezetét, és a gyártmánynép elsődleges otthona. A vörös bolygó körül kering az Éden nevű mesterséges hold mely a Marson gyártott termények elsődleges elosztási pontja és egy hatalmas kaszinó város, ahol a legfőbb szabály hogy ami az édenben történik az az édenben is marad. A Vénusz lett az emberiség új otthona melyet megannyi kupolaváros ékesít, s ezek a kupolák óriási metropoliszoknak nyújtanak szigorúan szabályozott életet ám édenkerti körülményeket. A kőzetbolygóktól eltávolodva az aszteroida övön telepedtek meg az első bányász kolóniák, ám mára a különböző bűnszervezeteket összefogó szindikátus otthona melynek központja a Ceres kisbolygón épült kupolavárosban van.

Neptun körül az elmúlt 20 évben kezdődött igazán a benépesedés, a holdjai értékes nyersanyagaiért eleinte csak kereskedelmi verseny folyt ám mára háborús övezetté vált. Vállalati háborúk zajlanak és ennek köszönhetően virágzik a kalózkodás.

A legjelentősebb és legtávolabbi telepek a Jupiter körül vannak. A Jupiter és környéke fontos akkurácium lelőhely. A Jupiter maga egy hatalmas gáz halmazállapotú akkurácium bolygó. Holdjain pezsgő életű kolóniák, kupolavárosok élik mindennapjaikat, a Ganümédész nagy része sivatagos senki földje ám kupolavárosaiban szervezett társadalom él, az Európa magját magfúziós erőművé alakítva tengerbolygóvá vált s úszó városainak kellemes klímát és egész felszínén belélegezhető lékkört biztosit,viszont állandó a világosság a bolygó körött ragyogó metánövnek köszönhetően mely benntartja az éltető hőt és vizet. Megszámlálhatatlan űrállomás kering még itt melyek olyan sokfélék amennyit az emberi képzelet megengedhet. A legnagyobb űrállomás viszont a Jupiter gázburkának felszínén úszik ez a gigászi kusza, tekervényes fának tűnő Életteret még 2090-es években építette a skandináv szövetségi állam. Ez az Ygdrassil, mely a jupiter forrongó anyagából nyeri energiáját, itt élő embereknek látnoki képességeket tulajdonítanak s az ygdrassil lakosai hiszik hogy sokuknak telepatikus képességei vannak, ám minden ide utazó és huzamosabban itt élő biztos benne hogy nem tesz jót az itt felnövők elméjének a Jupiter elektromágneses aktivitása hisz mindenki érzi a zavarodottságot amit e hatás okoz.

A naprendszer Egész népét az Emberiség Szövetségének(Federal of Mankind) nevezett államszervezet fogja össze, és irányítja illetve tartja kordában a Protektorátus védelmi szervezetével, itt-ott eltérő sikerekkel.

Az űr közös nyelve elkerülhetetlenül is a magyar lett, hisz legnagyobb számban az ezt beszélők voltak jelen az űr kolonizáció kezdetén.